Nútíminn hefur leitt birtu og ljós og rannsóknarmöguleika inn í móðurkviðinn , fósturgreining er komin á annað tilverustig en áður var . Það breytir þó ekki þeirri staðreynd að allt áhrærandi meðgöngu og fæðingu er guðdómlegur hluti sköpunarverksins og ofar allri tækni hvaða nafni sem hún nefnist . Læknisfræði nútímans er háð tækjum og tólum . Við græðum fjölbreytileg tæki í sjúklinga til að bæta líðan þeirra . Gangráðar og bjargráðar eru dæmi um slíkt . Lyfjastofnun er eftirlitsaðili með ígræddum lækningatækjum og er háð því að framleiðendur og notendur tilkynni um atvik sem kunna að koma upp .